CELEX: 32007R1517
Language: sl
Date: 2007-12-19
Title: Uredba Komisije (ES) št. 1517/2007 z dne 19. decembra 2007 o spremembi Priloge III k Uredbi Sveta (EGS) št. 2092/91 glede odstopanja v zvezi z ločevanjem ekoloških in neekoloških proizvodnih linij za krmo

20.12.2007   
            
            
               SL
            
            
               Uradni list Evropske unije
            
            
               L 335/13
            
         
      UREDBA KOMISIJE (ES) št. 1517/2007
   z dne 19. decembra 2007
   o spremembi Priloge III k Uredbi Sveta (EGS) št. 2092/91 glede odstopanja v zvezi z ločevanjem ekoloških in neekoloških proizvodnih linij za krmo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (1) in zlasti druge alinee člena 13 Uredbe,
   ob upoštevanju naslednjega:
   
               (1)
            
            
               Drugi odstavek točke 3 dela E Priloge III k Uredbi (EGS) št. 2092/91 določa odstopanje od obveznosti, da mora biti vsa oprema, ki se uporablja v enotah za pripravo krmnih mešanic iz Uredbe Sveta (EGS) št. 2092/91, popolnoma ločena od opreme, ki se uporablja za krmne mešanice, za katere navedena uredba ne velja. To odstopanje preneha veljati 31. decembra 2007.
            
         
               (2)
            
            
               Izkušnje kažejo, da izvajalci to odstopanje v glavnem uporabljajo. Uporaba iste proizvodne linije za ekološko in neekološko proizvodnjo krmil, ki je časovno ločena, zahteva uporabo primernih čistilnih ukrepov, da se zagotovi celovitost ekološke proizvodnje krmil. Predloženi so bili dokazi, da so taki ukrepi lahko učinkoviti, če se natančno uporabljajo pod strogim nadzorom.
            
         
               (3)
            
            
               Člen 18 Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (2) določa, da mora proizvodnja predelane ekološke krme potekati časovno ali prostorsko ločeno od proizvodnje predelane neekološke krme.
            
         
               (4)
            
            
               Zato je primerno podaljšati odstopanje, dokler se Uredba (ES) št. 834/2007 s 1. januarjem 2009 ne začne uporabljati.
            
         
               (5)
            
            
               Uredbo (EGS) št. 2092/91 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 14 Uredbe (EGS) št. 2092/91 –
            
         SPREJELA NASLEDNJO UREDBO:
   Člen 1
   V delu E Priloge III k Uredbi (EGS) št. 2092/91 se datum „31. decembra 2007“ v drugem odstavku točke 3 nadomesti z datumom „31. decembra 2008“:
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. decembra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 198, 22.7.1991, str. 1. Uredba, kakor je bila nazadnje spremenjena z Uredbo Komisije (ES) št. 1319/2007 (UL L 293, 10.11.2007, str. 3).
   
      (2)  UL L 189, 20.7.2007, str. 1.